open-index/open-wikipedia-markdown huggingface dataset:
You Know You’re Right

**You Know You’re Right** on grunge-yhtye Nirvanan vuonna 2002 postuumisti ilmestynyt ennenjulkaisematon single.

## Historia
"You Know You’re Right" -kappaleen kirjoitti vuonna 1993 Nirvanan keulahahmo Kurt Cobain. Yhtye esitti kappaleen ensimmäisen ja ainoan kerran livenä samana vuonna 23. lokakuuta Chicagossa, mutta myöhemmin Cobain kielsi koko kappaleen olemassaolon. Kappaleen esitti livenä Cobainin vaimon Courtney Loven yhtye Hole MTV Unplugged -keikalla vuonna 1995. Kappaleesta äänitettiin studioversio 30. tammikuuta 1994 Robert Lang -nimisellä studiolla Seattlessa, ja se on luultavasti Nirvanan viimeinen studiossa äänitetty kappale.

Kappale julkaistiin vuonna 2002 *[[Nirvana (albumi)|Nirvana]]*-albumilla ja siitä tehtiin single ja musiikkivideo. Se oli Billboard Hot 100 -singlelistalla sijalla 45. 

Kappaleen akustinen demoversio julkaistiin vuonna 2004 yhtyeen *[[With the Lights Out]]* -box-setillä ja vuonna 2005 ** -kokoelma-albumilla.

## Cover-versiot
Holen lisäksi kappaleesta ovat esittäneet coverversioita seuraavat yhtyeet:

* eteläafrikkalainen hard rock -yhtye Seether
* yhdysvaltalainen rapcore -yhtye Limp Bizkit
* yhdysvaltalainen hard rock -yhtye Breaking Benjamin.

## Kokoonpano
* Kurt Cobain – laulu, kitara
* Dave Grohl – rummut
* Krist Novoselic – basso

## Listasijoitukset

## Lehtisijoitukset
*Kappale oli sijalla #5 *Spin's* lehden kategoriassa "Parhaat singlet vuodelta 2002" (2002)
*Kappale oli sijalla #20 *NME* lehden kategoriassa "Top 20 Nirvanan kappaleet" (2004)
*Kappale oli sijalla #9 *Q's* lehden kategoriassa "10 parasta Nirvanan kappaletta" (2004)

## Aiheesta muualla
* Nirvana - You Know You're Right YouTubessa
Hunted Down

**Hunted Down** on Soundgardenin vuonna 1987 julkaistu single. Single on EP:ltä Screaming Life. Singlen B-puolena on kappale "Nothing To Say". Myöhemmin kappale julkaistiin Soundgardenin kokoelmalla A-Sides.

## Kappaleet
# 
# 

## Aiheesta muualla
* Discogs
*
Candy / Molly’s Lips

**Candy/Molly’s Lips** on yhdysvaltalaisten rockyhtyeiden Nirvanan ja Fluidin syyskuussa vuonna 1991 julkaistu single. Vinyylisinglellä on kaksi kappaletta: kappaleen ”Candy” esittää Fluid, ja ”Molly’s Lipsin” esittää Nirvana. ”Molly’s Lips” on alun perin skotlantilaisen The Vaselines -yhtyeen kappale.

”Candy” julkaistiin vuonna 1990 Fluid-yhtyeen *Glue*-EP:llä. EP julkaistiin myös vuonna 1993 CD:nä yhtyeen vuoden 1989 albumin *Roadmouthin* kanssa.

”Molly’s Lips” nauhoitettiin 9. helmikuuta vuonna 1990. Sen julkaisi Nirvanan ensimmäinen levy-yhtiö Sub Pop Records. 

Nirvana esitti ”Molly’s Lipsin” lähes joka keikallaan vuosina 1989–1993. Yhtyeen keulahahmo Kurt Cobain lauloi kappaleen Readingissä festivaaleilla vuonna 1991 The Vaselines -yhtyeen Eugene Kellyn kanssa duettona.

## ”Molly’s Lips” -kappaleen John Peel -äänitysten versio

Studioversio ”Molly’s Lips” -kappaleesta nauhoitettiin John Peelin kanssa vuonna 1990 Lontoossa Englannissa. Se julkaistiin Nirvanan ''Hormoaning'' -EP:llä vuonna 1992. Sama versio kappaleesta julkaistiin yhtyeen *Incesticide-*kokoelma-albumilla ja vielä Brasiliaan tarkoitettuna promo-singlenä.
Valkeajärven rautatieasema

**Valkeajärven rautatieasema** (, ) oli rautatieasema Ruotsin rataverkolla Valkeajärven kylässä Kainuun kunnassa rataosan  nyttemmin lakkautetulla osuudella Morajärvi–Haaparanta. Rautatieasema sijaitsee 1247 ratakilometrin päässä Tukholman keskusrautatieasemalta ja noin 25 kilometrin päässä Perämeren rannikolla sijaitsevasta Kainuun taajamasta.

Valkeajärven rautatieasema sijaitsee keskellä lähes asumatonta erämaata. Kun rautatietä Bodenista Haaparannalle rakennettiin 1900-luvun alussa, se linjattiin strategisista syistä sisämaahan. Rautatien rakentamisen myötä syntyi myös Valkeajärven kylä, sillä asemasta tuli tärkeä Kainuun tavaraliikenteen kuormauspaikka. Liikenteen kukoistuskausi jatkui aina vuoteen 1961, jolloin sivurata Morajärvi–Kainuu–Karlsborgsbruk valmistui. Tuolloin Kainuun tavaraliikenne siirtyi Karlsborgsbrukin ratapihalle ja Valkeajärvi menetti merkityksensä kuormausasemana. Henkilöliikenne lakkautettiin 1990-luvun alussa. Rataosuus Morajärveltä Karungin kautta Haaparannalle ja siten myös Valkeajärven asema lakkautettiin 8.12.2012 uuden Kainuu–Haaparanta-radan valmistuttua.

Asemarakennus on kunnostettu EU-tuen avulla. 

## Lähteet
Flower (Soundgardenin kappale)

**Flower** on Soundgardenin vuonna 1989 julkaisema single. "Flower" löytyy albumilta Ultramega OK sekä *Flower EP*:ltä.

Kappaleet "Flower" ja "Head Injury" ovat Ultramega OK -albumilta ja kappale "Toy Box" julkaistiin ensi kerran tällä singlellä. Tosin se oli jo nauhoitettu Screaming Lifen nauhoitusten aikana.

## Kappaleet
# 
# 
# 

## Aiheesta muualla
* Discogs
*
Kuivahumalointi

**Kuivahumaloinnissa** () humalaa lisätään olutvierteeseen sen jäähdyttyä – joko ennen pääkäymistä tai sen jälkeen. Jälkimmäinen on suositumpi tapa, koska ennen pääkäymistä lisättäessä käymisen tuottama hiilidioksidi vie osan aromeista mukanaan, ja humalaa täytyy käyttää enemmän.

Koska vierre ei enää kiehu, humalasta ei kuivahumaloinnissa irtoa siihen oluen katkeruutta lisääviä alfahappoja, mutta se tuo olueen tuoretta humalan aromia. Kuivahumaloinnissa käytetäänkin usein matalan alfahappopitoisuuden humalalajikkeita.

## Esimerkkejä kuivahumaloiduista oluista
* Koskipanimo: Plevnan Pale Ale (Suomi)
* Teerenpeli: Leuhkalasse (Suomi)
* Brooklyn Brewery: Brooklyn Lager (USA)
* Anchor Brewing Company: Anchor Liberty Ale (USA)
* Young's: Young's Special Ale (Englanti)

## Aiheesta muualla
* Donald Million: ''Dry Hopping: Techniques''. Brew Your Own Magazine, syyskuu 2003
Aneurysm

__NOTOC__
**Aneurysm** on grungeyhtye Nirvanan vuonna 1996 julkaistu live-single, joka julkaistiin myös albumilla *[[From the Muddy Banks of the Wishkah]]*. Kappaleen on sanoittanut Nirvanan laulaja Kurt Cobain. Yleisimpien arvelujen mukaan kappale kertoo heroiinin piikittämisestä. Tähän ei kuitenkaan ole koskaan saatu varmennusta.

## Versiot
* Kappaleen alkuperäinen studioversio julkaistiin *[[Smells Like Teen Spirit]]* -singlen b-puolena. Tämä versio nauhoitettiin tammikuussa 1991.
* Kappale julkaistiin toisena studioversiona vuonna 1992 albumilla *[[Incesticide]]*, mutta siitä ei tehty vielä tehty vielä silloin a-singlepuolta. Tämä versio nauhoitettiin marraskuussa 1991 Mark Goodierin BBC-nauhoituksissa.
* Singlenä kappale julkaistiin vuonna 1996 live-kokoelmalla *From the Muddy Banks of the Wishkah*.
* Kappaleen video julkaistiin vuonna 1994 VHS-kasetilla *[[Live! Tonight! Sold Out!!]]*.
* Se julkaistiin myös demoversiona EP-albumilla *[[Hormoaning]]*. Samanlainen versio kappaleesta julkaistiin myös box setillä *[[With The Lights Out]]* vuonna 2004.

## Listasijoitukset
Loud Love

**Loud Love** on Soundgardenin vuonna 1989 julkaisema, yhtyeen järjestyksessä kolmas single. "Loud Love" -kappaletta käytettiin myös *Loudest Love* -EP:n runkona. Jason Everman näkyy joissain singlen kuvissa ja kappaleen musiikkivideossa , mutta ei soita tällä nauhoitteella.

Audioslave on soittanut kappaleen muutamia kertoja ja se löytyy yhtyeen *[[Live in Cuba]]* -DVD:n rajoitetun painoksen mukana tulleella bonus-cd:llä "AOL Sessions".

## Kappaleet
# 
# Big Dumb Sex (Dub Version)
# 
# Fresh Deadly Roses

## Aiheesta muualla
* Discogs
*
Manasin kansainvälinen lentoasema

**Manasin kansainvälinen lentoasema** (IATA: **FRU**, ICAO: **UAFM**) on lentoasema Kirgisiassa. Se sijaitsee 23 kilometriä Biškekistä luoteeseen. Kentän kiitotien pituus on 4&nbsp;200 metriä. 

Manasin kansainvälinen lentoasema avattiin vuonna 1974. 

## Lentoyhtiöt
* Aeroflot
* Altyn Air
* Botir Airlines
* British Airways
* China Xinjiang Airways 
* Enkor
* Itek Air
* Kyrgyz Air
* Kyrgyzstan Airlines
* Turkish Airlines
* Uzbekistan Airways

## Lähteet

## Aiheesta muualla

* Viralliset sivut ,
Yamaha Nouvo

**Yamaha Nouvo AT115** Automatic on suosittu automaattiskootteri Thaimaan ja muiden  Aasian ASEAN-maiden markkinoilla. Sen ensiversio julkaistiin huhtikuussa 2002.  Alkuperäinen malli ei heti saavuttanut suosiota paikallisten keskuudessa, mutta Nouvo on ollut länsituristien ja expattien suosima alusta alkaen automaattivaihteiden ja tilavan runkomitoituksensa ansiosta. Myöhemmät malliversiot, kuten Nouvo Cyber Gangster ja Nouvo MX, kosiskelivat nuorison suosiota aggressiivisella muotoilullaan ja kirkkailla tarroilla, sekä suurella lisävarusteiden valikoimalla. Erityisesti haluttuja olivat hiilikuitu-näköisosat ja värimetalleista tehdyt jalkatapit, kahvat, sekä tuulettimen kotelot. Pyörään tehtiin myös viriosia, jopa sivuvaunuja oli saatavilla. Yamahan mainoskampanja oli myös ennennäkemätön laajuudessaan - keulakuvana pop-tähti Sek Loso. Yamahan menestyksen innoittamana myös muilta valmistajilta, kuten Hondalta ja Suzukilta, on tullut vastaavat variaattorimallit Thaimaan markkinoille. Nämä skootterit ovat paikallisen mittapuun mukaan kalliita, ja ne voidaankin nähdä uuden nuorisosukupolven statussymboleina, "statementtina" - pesäerona vanhaan vaihdevälitteisiin moottoripyöriin ja skoottereihin verrattuna.

"Nouvo"-mallinimi on johdannos ranskan sanasta "nouveau" (uusi), ja se lausutaan [nuvoo].

## Tekniset tiedot

### Moottori

*Yksisylinterinen ilma- ja puhallinjäähdytteinen nelitahtimoottori SOHC, 2 venttiiliä, iskutilavuus 113,7 cm3
*Teho 6,54 kW (8,9 hv) / 8000 kierrosta, vääntö 8,63 Nm / 7000 kierrosta
*Märkäsumppuvoitelu, kuiva automaattikytkin
*Jalka- ja sähkökäynnistys
*Kulutus 2,5 - 3,5 litraa / 100 km (bensiinioktaani 91 tai enemmän)
*Toimintasäde yhdellä tankkauksella (polttoainetankki 4,9 l) keskimäärin 170 km

### Runko ja mitat

*Runko litteätä teräsputkea
*Mitat: pituus 1935 mm, korkeus 1070 mm, leveys 675 mm, istumakorkeus 755 mm, maavara 135 mm, akseliväli 1280 mm
*Paino kuivana 96 kg, ajokunnossa 101 kg

### Renkaat, jarrut, jousitus

*Edessä teleskooppihaarukka, takana keinuhaarukka stereoperällä
*Jarrut edessä 220 mm levyjarru, takana rumpu
*Renkaat edessä 70/90-16, takana 80/90-16
*Pinnavanteet (valuvanteet lisävarusteena)

### Sähköjärjestelmä
*Kärjetön sytytys DC-CDI, 12 volttia 
*Ajovalot 25W / 25W x 2

## Katso myös
*Skootteri

## Lähteet
### Lähdeviittaukset

### Muut lähteet
*Potkulauta 1-2004 , sivut 17-20

## Aiheesta muualla
*Yamaha Nouvon julkistus 2002 
*Yamaha Nouvo MX
*Kuvia Suomen skoottericlubin sivuilla 
*2005-mallin tekniset tiedot (Thaimaa)
Kauklahden rautatieasema

**Kauklahden rautatieasema** (, , ratakm 24+277) on lähijunien asema Espoon Kauklahdessa Masalan ja Espoon asemien välissä. Asemalla on R-kioski, asematunneli ja asemarakennus, jossa nykyään toimii antiikkiliike ja Taidegalleria. Aseman itäpäässä sijaitsi Espoon viimeinen puolipuomein varustettu tasoristeys. Se suljettiin yleisöltä 4. kesäkuuta 2009 ja sen korvaava alikulku valmistui vuonna 2010. Tasoristeys oli vaarallinen, koska sen ylitti kolme raidetta, ja liikennemäärät ylikäytävässä olivat merkittävän suuret.

Kauklahden asemarakennuksen, joka edustaa tyyliltään kansallisromantiikkaa, suunnitteli arkkitehti Bruno Granholm ja se valmistui vuonna 1903. Asemarakennus on säilynyt alkuperäisen kokoisena, mutta joitakin yksityiskohtia sen ulkomuodossa on muutettu. Samoin piirustuksin rakennettiin myös Kirkkonummen rautatieasema. Rautatieasema toi mukanaan jo ennestään vilkkaaseen maaseutukylään tiilitehtaiden rinnalle 1900-luvun puoliväliin saakka toimineen Kauklahden lasitehtaan ja sinkkioksidia valmistaneen Oy Suomen Sinkkivalko Ab:n tehtaan.

Vuosina 1944–1956 Kauklahden asema oli raja-asema, sillä se sijaitsi lähellä Porkkalan vuokra-alueen rajaa. Vuonna 1947 saatiin aikaan sopimus, jonka mukaan Helsingin ja Turun välillä liikennöivät matkustajajunat saivat kulkea alueen läpi. Kauklahdessa samoin kuin vuokra-alueen toisella puolella sijainneella Tähtelän rautatieasemalla junat joutuivat pysähtymään noin puoleksi tunniksi, ja niihin vaihdettiin läpikulun ajaksi neuvostoliittolainen veturi ja vaunujen ikkunaluukut suljettiin, jotta matkustajat eivät näkisi vuokra-alueelle. Lisäksi vaunuihin nousivat neuvostoliittolaiset sotilaspoliisit valvomaan järjestystä kauttakulun ajaksi. Helsingistä lähteneet paikallisjunat kuitenkin kulkivat vielä lähempänä vuokra-alueen rajaa sijainneelle Luoman rautatieasemalle saakka.

Porkkalan vuokra-alueen palautuksen jälkeen Kauklahden aseman merkitys väheni, koska paikallisjunat eivät enää yöpyneet siellä, ja asemalla sijainnut veturitalli purettiin 1960-luvun lopulla. Kauklahden ratapihaa uusittiin vuonna 1993, kun sinne rakennettiin alikulkutunneli ja uudet laiturit. Lipunmyynti Kauklahden asemalla lopetettiin vuonna 1997. E-junien pääteasema siirrettiin Espoosta Kauklahteen vuonna 2007. Museovirasto on luokitellut Kauklahden asema-alueen valtakunnallisesti merkittäväksi suojelukohteeksi.

Kauklahden asema siirtyi uuteen omistukseen kesäkuussa 2025. Asemasta on rakentumassa inspiroiva kohtaamispaikka alueen asukkaille ja vierailijoille." Asemaa tullaan uudistamaan rakenteilla olevan Kauklahden kaupunkiradan johdosta. Kaupunkiradan arvioidaan valmistuvan vuonna 2028.Myös uusi pyöräilyn laatukäytävä Rantaradan baana ulottuu Kauklahden asemalle. Sen arvoitu valmistumisaika on vuonna 2028.

## Asemalla pysähtyvät junat

*  Helsinki – Kirkkonummi
*  Helsinki – Kirkkonummi (yöjuna)
*  Helsinki – Kauklahti
*  Helsinki – Siuntio

Kirkkonummelle liikennöidään raiteelta 1 ja Helsinkiin raiteelta 2 (muutamat E-junat lähtevät raiteelta 3).

## Lähteet

## Aiheesta muualla
Halonen & Carlson

**Halonen & Carlson**  on suomalainen muotitavarataloketju, jolla on parikymmentä toimipistettä Suomessa, suurimpien kaupunkien keskustoissa sekä kauppakeskuksissa. Halonen & Carlson  pyrkii myymään kohtuuhintaisia hyvälaatuisia vaatteita kaikenkokoisille ja -ikäisille.

Veljekset Halonen Oy on perustettu vuonna 1932. Sen sisaryhtiö on Kuopioon sijoittunut ja Itä-Suomessa toimiva Oy Carlson. Halonen & Carlsonin pääkonttori sijaitsee Helsingissä, ja se työllistää noin 400 henkilöä. Liikevaihtoa lokakuussa 2013 päättyneellä tilikaudella kertyi 53 miljoonaa euroa, ja se on ollut samalla tasolla koko 2000-luvun. Toimitusjohtajana toimii Pekka Halonen.

## Muotitavaratalot

*Espoo: Sello
*Helsinki: Itis
*Hyvinkää: Willa
*Jyväskylä: Kauppakatu ja Seppä
*Kokkola: Isokatu
*Kotka: Kirkkokatu
*Kouvola: Veturi
*Lahti: Karisma
*Lappeenranta: Valtakatu
*Lempäälä: Ideapark
*Oulu: Kirkkokatu
*Pori: Puuvilla
*Raisio: Mylly
*Seinäjoki: Megakeskus
*Tampere: Ratina
*Turku:  Länsikeskus
*Vaasa: Espen
*Vantaa: Jumbo

## Vuoden Yritys

Helsingin Yrittäjät ry valitsi Veljekset Halosen vuoden 2008 helsinkiläiseksi yritykseksi.

## Eläinaktivistien kampanja

Oikeutta eläimille -yhdistys aloitti kampanjan yhtiön turkissomistemyyntiä vastaan vuonna 2004. Turkismyyntiä vastustavat aktivistit ovat osoittaneet mieltä useissa kaupungeissa Halosen liikkeiden edessä.

Helmikuussa 2007 Oikeutta eläimille -yhdistyksen aktivistit ja kampanjavastaavat tuomittiin Helsingin käräjäoikeudessa 60–65 päiväsakkoon per henkilö sekä lähes 16&nbsp;000 euron korvauksiin toimitusjohtaja Pekka Halosen kotirauhan vuosia jatkuneesta häirinnästä ja kunnian loukkauksesta. Useat aktivistit ovat kampanjan aikana saaneet lähestymiskiellon Halosen kodille.

## Lähteet

## Aiheesta muualla
*Halosen verkkosivut
This Is a Call

**This Is a Call** on yhdysvaltalaisen rockyhtye Foo Fightersin vuonna 1995 julkaistu ensimmäinen single. Kappale julkaistiin Foo Fightersin debyyttialbumilla *[[Foo Fighters (albumi)|Foo Fighters]]*.

## Kappaleet
#
#
#

## Listasijoitukset
ESMTP

**ESMTP** on lyhenne sanoista **Extended Simple Mail Transfer Protocol** tai **Enhanced Simple Mail Transfer Protocol**, joka on laajennus SMTP-protokollaan. Laajennus määriteltiin :ssä vuonna 1995.

 määrittää kaikille nykyisille ja tuleville laajennuksille rakenteen, jonka avulla ESMTP-asiakkaiden ja -palvelinten hallittava ja johdonmukainen tunnistaminen ja ESMTP-palvelinten tukemien laajennusten ilmaiseminen on mahdollista.

## Laajennukset

ESMTP-asiakkaiden määräävänä piirteenä on yhteyden avaaminen *EHLO*-komennolla SMTP-protokollan *HELO*-komennon sijaan. Riippuen palvelimen konfiguraatiosta voi vastaus olla onnistuminen (koodi 250), epäonnistuminen (koodi 550) tai virhe (koodi 500, 501, 502, 504, tai 421). ESMTP-palvelin vastaisi koodilla 250 OK monirivisessä vastauksessa, joka sisältää sen verkkotunnuksen ja listan *EHLO-avainsanoja*, joilla se kertoo, mitä ESMTP-laajennuksia se tukee. Palvelin, joka tukee vain :tä eli vanhempaa SMTP-protokollaa, vastaisi virhekoodilla 500, jolloin ESMTP-asiakas voisi yrittää joko *HELO*- tai *QUIT* (lopeta yhteys) -komentoa.

Kaikki palvelulaajennukset määritellään RFC-dokumenteissa ja rekisteröidään IANAan. Ensimmäiset laajennusmääritykset koskivat :n valinnaisia palveluja: *SEND*, *SOML* (Send or Mail) ja *SAML* (Send and Mail), joilla voitiin vastaanottajan postilaatikon lisäksi tai asemesta toimittaa viesti suoraan vastaanottajan päätteelle, *EXPN*, *HELP*, ja *TURN* (vaihda lähettäjä vastaanottajaksi ja päinvastoin).

Joitakin nykyisin käytettyjä avainsanoja (joista kaikki eivät ole komentoja):
* *8BITMIME* 8-bittinen tiedonsiirto, 
* *ATRN* Autentikoitu Turn eli lähettäjän ja vastaanottajan roolien vaihto, 
* *AUTH* Autentikoitu SMTP, 
* *CHUNKING* Isojen liitetiedostojen käsittelyyn, 
* *DSN*  Delivery status notification, , 
* *ETRN* Laajennettu Turn, 
* *HELP* Ohjeiden pyytämiseen, 
* *PIPELINING* Usean komennon lähettämiseen kerralla, 
* *SIZE* Viestin koon ilmoittamiseen, 
* *STARTTLS* Transport layer security, , .

Vuonna 2001 ilmestynyt  määritteli ESMTP:n uudestaan. Sen myötä legendaarisen Jon Postelin  vuodelta 1982 määritettiin vanhentuneeksi. Uudelleenmäärittelyssä *EHLO*-komennosta tuli pakollinen ja *HELO* jäi "varakomennoksi".

Kahdenvälisellä sopimuksella osapuolet voivat ottaa käyttöön ei-standardoituja ja rekisteröimättömiä palvelulaajennuksia, joiden *EHLO*-avainsanan tulee alkaa kirjaimella *X*.

## Aiheesta muualla
*IANAn luettelo sähköpostiparametreistä, sisältää palvelulaajennusten avainsanat
Länsikeskus (Turku)

**Länsikeskus** on Turun länsiosassa, Mälikkälän kaupunginosassa sijaitseva kaupallinen keskus.

Länsikeskuksen suurimmat liikkeet ovat K-Citymarket ja Prisma. Lisäksi siellä toimivat halpamyymälä Tokmanni ja ruokakauppa Lidl. Lisäksi on vaateliikkeitä kuten KappAhl ja Halonen. Kaupat ovat laajalla alueella erillisissä toimitiloissa.

Länsikeskuksen ensimmäisiä liikkeitä oli myöhempi Euromarket, joka aloitti nimellä Eka-market vuonna 1974. Citymarket taas aloitti toimintansa vuonna 1990. Euromarketin yhteydessä oli myös Turun ensimmäinen kaupan yhteyteen rakennettu Alko.  Vuonna 2012 Euromarketin tilalle tuli Prisma. Alueella on myös kauppakeskus Länsi 1.

## Lähteet
Ryan Newman

**Ryan Whitney Newman** (s. 24. toukokuuta 1998 Manhattan Beach, Kalifornia Yhdysvallat) on yhdysvaltalainen näyttelijä, laulaja ja malli. Hän tuli tunnetuksi sarjassa *[[Zeke and Luther]]* Ginger Falconena ja elokuvassa ** Emily Hobbsina.

## Perhe
Ryanin vanhemmat ovat Rick ja Jodi Newman, ja heillä on Ryanin lisäksi yksi tytär, Jessica. Ryanin vanhemmat eivät alkuun pitäneet näyttelemistä hyvänä tyttärelleen mutta huomasivat pian, ettei Ryania voinut estää, ja he antoivat hänelle kaiken tukensa.

Ryan asuu Pohjois-Kaliforniassa isänsä, äitinsä ja isosiskonsa Jessican kanssa. Ryan harrastaa hip hop -tanssia, voimistelua ja laulamista.

## Ura
Nuorena Newman aloitti näyttelijän uran pääsemällä televisio- ja lehtimainoksiin. Hän teki muun muassa Kraft Foodsin mainoksen.

Nuorena pääsi tekemään ensimmäisen elokuvaroolin kahdeksanvuotiaana elokuvissa *Zoom: Supersankariopisto*, jossa hänen vastanäyttelijöinä olivat Tim Allen, Courteney Cox ja Chevy Chase. Samana vuonna hän antoi äänensä Elizalle tietokoneanimaatiossa *[[Monsteritalo]]*.

Newman on vieraillut muutamissa jaksoissa Disney Channelin nuortensarjassa *[[Hannah Montana]]*. Hän on myös vieraillut Disneyn sarjoissa *[[Onnea matkaan, Charlie!]]* ja Disney XD:n *Zeke and Luther.*

Vuonna 2012 Newman nimettiin Emily Hobbsin rooliin tilannekomediasarjaan *[[See Dad Run]]*.

Newman on näytellyt muun muassa Maybellinen mainoksissa, ja toiminut mallina lehdissä *Inspire Magazine* ja *Dream Magazine* sekä Kaiya Eve -vaatemerkin kuvauksissa 2009.

## Filmografia

## Palkinnot ja ehdokkuudet

## Lähteet

## Aiheesta muualla

* 
*
De Tomaso

**De Tomaso** on Ferrarin, Maseratin ja Lamborghinin jälkeen neljäs merkittävä italialainen urheiluautojen valmistaja. Yhtiön kotipaikka on Modenassa. Huomattava osa yhtiön osakekannasta on yhdysvaltalais-saksalaisen Daimler-Chrysler konsernin hallinnassa.

Yhtiön perusti vuonna 1959 Argentiinasta Italiaan muuttanut entinen kilpa-ajaja Alejandro de Tomaso. Yhtiön logossa on taustalla Argentiinan lipun värit ja logo kuvaa polttorautoja, joilla de Tomason tilan hevoset oli tapana polttomerkitä kotona Argentiinassa.

Yhtiön ylivoimaisesti tunnetuin malli on ollut Pantera, jonka ensimmäinen versio esiteltiin jo vuonna 1970 New Yorkin autonäyttelyssä.

Yhtiö hakeutui selvitystilaan vuonna 2004 jolloin sen toiminta autotehtaana käytännössä päättyi; yhtään autoa ei sen jälkeen ole valmistettu.

## Historia

* 1959 De Tomaso Automobili perustetaan Italian Modenaan valmistamaan lähinnä kilpa-autoja
* 1963 Keskimoottorinen (1,5-litrainen Cortinan kone) katuauto Vallelunga valmistuu
* 1966 ensimmäinen suurempina määrinä valmistettu malli Mangusta esitellään
* 1967 De Tomaso ostaa Carrozzeria Ghian
* 1969 Yritys ostaa Carrozzeria Vignalen. Ensimmäiset kontaktit Henry Ford II:n kanssa.
* 1970 Ford ostaa 80% Ghiasta, Vignalesta ja De Tomaso Automobilin osakkeista
* 1976 De Tomaso ottaa vallan Maseratissa Italian hallituksen avustamana
* 1971 De Tomason kuuluisimman automallin Panteran valmistus alkaa
* 1993 De Tomaso Guara esitellään Geneve autonäyttelyssä konseptina
* 1994 Guaran valmistus alkaa
* 1996 Genevessä esitellään Bigua (myytiin Yhdysvalloissa Qvale Mangusta -nimellä)
* 2003 Alejandro De Tomaso kuolee

## De Tomason malleja

* De Tomaso Bigua
* De Tomaso Guarà (1993&ndash;2004)
* De Tomaso Pantera (1970&ndash;1991)
* De Tomaso Longchamp (1973&ndash;1989)
* De Tomaso Deauville (1971&ndash;1988)
* De Tomaso Mangusta (1967&ndash;1970)
* De Tomaso Vallelunga (1965&ndash;1967)

## De Tomaso Formula 1 -sarjassa

De Tomaso valmisti Formula 1 -autoja, joilla kilpailtiin F1-sarjassa kausilla – ja . Kaudella 1970 Frank Williams ajatti de Tomason autoja. Hollannin GP:ssä vuonna 1970 Piers Courage menehtyi ulosajossa.

## Formula 1-tulokset

## Lähteet

## Aiheesta muualla

* Yhtiön viralliset sivut
Arvid Lydecken -palkinto

**Arvid Lydecken -palkinto** on vuonna 1969 ensimmäisen kerran jaettu, Suomen lasten- ja nuortenkirjailijat ry:n vuosittain myöntämä tunnustus korkeatasoisesta suomen- tai ruotsinkielisestä lastenkirjasta (kertomukset, sadut, runot). Vuosina 1992–1996 palkintoehdokkaina olivat myös nuortenkirjat. Palkintoa tukee Kopiosto (vuoteen 2007 palkintoa tuki Lasten Parhaat Kirjat -kerho). Palkinnon suuruus määräytyy palkintovuoden mukaisesti, esimerkiksi vuonna 2022 palkintosumma oli 2&nbsp;022 euroa.

Palkinto on nimetty kirjailija Arvid Lydeckenin mukaan. Lydecken kirjoitti runo-, satu-, kuva- ja seikkailukirjoja omalla nimellään ja nimimerkillä Arvily. Hän oli tieteiskirjallisuuden pioneereja Suomessa. Lydeckenin tunnetuimpia runoja on ”Telefooni Afrikassa”, jonka hän sovitti vanhan kansanlaulun säveliin. Monet muutkin hänen runosaduistaan ovat yhä elävää lastenlyriikkaa. Hän toimitti lastenlehti *[[Pääskynen (lehti)|Pääskystä]]* yhdessä Anni Swanin ja Helmi Setälän kanssa.

## Arvid Lydecken -palkitut

## Lähteet
Spank Thru

***Spank Thru*** on amerikkalaisen rockyhtye Nirvanan ensimmäinen demo, joka äänitettiin vuonna 1988. Alun perin kappale on Fecal Matter -yhtyeen kappale, ja se nauhoitettiin 1985 (Cobainin ensimmäinen yhtye). 

Se on julkaistu kolme kertaa. Kappale julkaistiin ensimmäisen kerran albumilla *Sub Pop 200*. Toisen kerran se julkaistiin livenä albumilla From the Muddy Banks of the Wishkah vuonna 1996. Kolmannen kerran se julkaistiin With The Lights Outin tiivistelmässä  vuonna 2005

## Muusikot

### Alkuperäinen Fecal Matterin versio (1985)

*Kurt Cobain - laulu, kitara
*Dale Crover - basso
*Greg Hokanson - rummut

### Nirvanan versio (1988)

*Kurt Cobain - laulu, kitara
*Krist Novoselic - basso
*Chad Channing - rummut
I’ll Stick Around

”**I’ll Stick Around**” on yhdysvaltalaisen Foo Fighters -yhtyeen kappale, joka julkaistiin vuonna 1995 singlenä sekä yhtyeen debyyttialbumilla *[[Foo Fighters (albumi)|Foo Fighters]]*. Single oli Foo Fightersin tuotannon toinen.

Kappaleesta on tehty musiikkivideo, joka oli Foo Fightersin ensimmäinen. Sen on ohjannut Jerry Casale, joka on ohjannut myös Devo-yhtyeen musiikkivideoita.

## Kappaleet
#I’ll Stick Around
#How I Miss You 
#Ozone

## Listasijoitukset
Madeiran lentoasema

**Madeiran lentoasema** (myös **Funchalin lentoasema** ja **Cristiano Ronaldo Airport**; IATA: **FNC**, ICAO: **LPMA**) on kansainvälinen lentoasema Santa Cruzissa, Madeiran saarella. Se avattiin 8. heinäkuuta 1964.

Lentokenttä oli aikoinaan kuuluisa lyhyestä meren ja vuorten ympäröimästä kiitotiestään, jonne laskeutuminen oli vaikeaa kokeneellekin lentäjälle. Alkuperäinen  kiitotie oli vain 1&nbsp;600 metriä pitkä, ja kiitotien alku ja loppu päättyivät molemmat mereen. Vuonna 1977 tapahtuneen Portugalin historian pahimman lento-onnettomuuden jälkeen (TAP Portugalin lento 425) kiitotietä pidennettiin 400:lla metrillä. Vuonna 2003 kiitotie uudelleenrakennettiin, jonka seurauksena kiitotien pituus lähes kaksinkertaistui. Kiitotien pidentämistä varten vallattiin merestä keinotekoisesti lisää maa-aluetta, jonka päälle rakennettiin kiitotiekansi betonipilareiden varaan. Toisena mahdollisuutena oli rakentaa kokonaan uusi lentoasema saaren länsiosan ylängölle, joka on ainoa tasainen alue koko saarella.

Suomesta Madeiralle on lennetty jo 1960-luvulta lähtien, aluksi Douglas DC-6 -koneilla syksyyn 1967 saakka. Myöhemmin käytössä on ollut muun muassa Super Caravelle -suihkukoneita ja nykyään Finnair tekee lomalentoja Airbus-koneilla.

23. heinäkuuta 2016 Madeiran lentoasema uudelleennimitettiin **Cristiano Ronaldon lentokentäksi** (), Madeiran Funchalissa syntyneen jalkapalloilijan Cristiano Ronaldon mukaan.

## Lentoyhtiöt
* Austrian Airlines
* British Airways
* Excel Airways
* Europe Airpost
* Finnair
* Hapagfly
* SATA International
* TAP Portugal
* Thomsonfly
* Thomas Cook Airlines
* Transavia.com

## Lähteet

## Aiheesta muualla

* Viralliset sivut  ,
Life Is a Rollercoaster

”**Life Is a Rollercoaster**” on pop-laulu, jonka entinen New Radicals -laulaja Gregg Alexander ja Rick Nowels kirjoittivat irlantilaisen laulajan Ronan Keatingin ensimmäiselle sooloalbumille *[[Ronan (albumi)|Ronan]]* (2000). Alexander myös tuotti singlen ja se sai arvosteluja laidasta laitaan. Se julkaistiin 10. heinäkuuta 2000 Britanniassa, missä se meni listan kärkeen tuoden Keatingille toisen listaykkösen. Single saavutti ykkössijan myös Irlannissa. Britanniassa se myi kultaa ja Suomessa se oli pari kuukautta radioasemien soittolistojen kärjessä. Aasiassa STAR TV käytti kappaletta *[[Frendit]]*-sarjan mainostamiseen. 

Single oli vähällä jäädä huonommalle sijoitukselle Britanniassa, sillä levy-yhtiö oli vahingossa pannut suositummalle versiolle neljä kappaletta ja CD-ROM-videon, joka laskettiin viidenneksi kappaleeksi. Siksi tämän version myyntiä ei otettu huomioon listoilla. Molemmat versiot myivät lopulta yhteensä noin 200&nbsp;000 kappaletta, mistä puolet huomioitiin.

## Julkaisut ja niiden kappaleet
Nämä ovat yleisimmät julkaisut.

**Brittiläinen CD-single**
# Life Is a Rollercoaster (Radio Edit)
# Life Is a Rollercoaster (Karaoke)
# Thank God I Kissed You

**Saksalainen CD-single**
# Life Is a Rollercoaster (Radio Edit)
# Since 13
# You
# Thank God I Kissed You

## Listasijoitus

## Lähteet

*
Chloë Grace Moretz

**Chloë Grace Moretz** (s. 10. helmikuuta 1997 Atlanta, Georgia) on yhdysvaltalainen näyttelijä ja malli, joka on esiintynyt muun muassa elokuvissa *[[The Amityville Horror (elokuva)|The Amityville Horror]]* (2005), *[[Kick-Ass]]* (2010), *[[Hugo (elokuva)|Hugo]]* (2011), *[[Jos vielä jään (elokuva)|Jos vielä jään]]* (2014) ja *[[5. aalto (elokuva)|5. aalto]]* (2016).

## Nuoruus ja perhe
Moretz syntyi Atlantassa Teri ja McCoy Lee Moretzille. Hänellä on neljä vanhempaa veljeä. Moretz muutti New York Cityyn vuonna 2012 äitinsä ja veljesten kanssa.
 
## Ura
Moretzin ensimmäinen televisioesiintyminen oli sarjassa *[[Oikeuden puolesta]]* (*The Guardian*), jossa hän esitti Violetia. Myöhemmin hän sai pienen roolin televisioelokuvasta *Family Plan*. Valkokankaalla hän debytoi pienessä roolissa vuoden 2005 elokuvassa *[[Heart of the Beholder]]*. Yleisön tietoisuuteen Moretzin nosti samana vuonna ensi-iltansa saanut *The Amityville Horror*. Chelsea Lutzia elokuvassa esittänyt Moretz sai roolistaan Young Artist -palkintoehdokkuuden.

NBC:n televisiosarjassa *[[Kovan onnen kundi]]* Moretz näytteli vuonna 2005 yhdessä jaksossa Candy Stoker -nimistä tyttöä, joka tahtoo isona lääkäriksi. Tytön haaveet kuitenkin menevät myttyyn Missi Pylen esittämän ilkeän äidin takia.

Moretz on näytellyt myös elokuvissa *[[Hamekyttä 2]]* (2006), *Kick-Ass* (2010) ja *[[Dark Shadows]]* (2012). Vuonna 2011 Moretz näytteli Isabellea elokuvassa *Hugo*, joka voitti yhteensä viisi Oscar-palkintoa. Hän näytteli nimiroolia vuoden 2013 ''Carrie''-uudelleenfilmatisoinnissa. Samana vuonna Moretz palasi Mindy Macreadyn rooliin *Kick-Ass*-elokuvan jatko-osassa. Vuonna 2016 hän esitti pääroolia toimintaelokuvassa *5. aalto*.

Moretz on myös ollut ääninäyttelijänä useissa videopeleissä, joista luultavasti hänen tunnetuin roolinsa on Emily, murhatun keisarinnan tytär pelissä *[[Dishonored]]*. Maaliskuussa 2016 *[[Game Informer]]* -lehti ilmoitti, että Moretz jatkaa ääninäyttelijänä jatko-osassa *[[Dishonored 2]]*.

Vuonna 2015 Moretz valittiin esittämään Pientä merenneitoa Working Title Filmsin ja Universalin tulevaan *Pieni merenneito* -elokuvaan.

## Filmografia

## Palkinnot ja ehdokkuudet

## Lähteet

## Aiheesta muualla

* 
*
De Tomaso Pantera

**De Tomaso Pantera** oli italialaisen autonvalmistaja De Tomason vuosina 1970–1991 valmistama urheiluauto.

1960-luvun lopulla Ford tarvitsi GT-luokan urheiluautoa kilpaillakseen markkinaosuuksista Ferrarin ja General Motors -ryhmän Corvetten kanssa. Italialainen De Tomaso Automobili oli jo aiemmin tehnyt yhteistyötä Fordin kanssa. Panteran edeltäjässä, Mangustassa oli Fordin V8-moottorit. Kun samaan aikaan Ford ei ollut onnistunut aikeissaan ostaa Ferrarin osake-enemmistöä, yhteistyön jatkaminen De Tomason kanssa oli varsin luonnollista. Uusi keskimoottorinen GT-auto sai nimekseen De Tomaso Pantera. Yhdysvaltain kotimarkkinoilla auton markkinoinnista vastasi Fordin Lincoln-Mercury-divisioona.

De Tomason omistaman Ghian muotoilu- ja koritehtaan palveluksessa ollut Gianpaolo Dallara sai vastattavakseen auton korin muodoista ja moottorin ulkoisesta suunnittelusta vastaavaksi suunnittelijaksi nimettiin Tom Tjaarda. Pantera erosi edeltäjästään Mangustasta monissa kohdin. Ensiksikin siinä missä Mangusta edusti vielä perinteistä suunnittelua, missä korirakenne kiinnitettiin erillisrunkoon, Panterassa oli edistyksellinen itsekantava korirakenne. Toiseksi auton voimanlähteenä käytettiin Fordin uutta 5,7 litraista Cleveland V8 -moottoria, jonka jatkeena oli ZF:n valmistama täyssynkronoitu viisivaihteinen manuaalinen vaihdelaatikko. Moottorin tehoksi ilmoitettiin vuonna 1971 310 hevosvoimaa (SAE).

Fordin ja De Tomason yhteistyö päättyi vuoteen 1974, jonka jälkeen De Tomason perhe osti markkinointi- ja mallioikeudet takaisin itselleen.

## Lähteet

## Aiheesta muualla
Banjulin kansainvälinen lentoasema

**Banjulin kansainvälinen lentoasema**, myös muodossa **Banjul-Yundumin kansainvälinen lentoasema** (, IATA: **BJL**, ICAO: **GBYD**) on Gambian pääkaupunki Banjulia palveleva kansainvälinen lentoasema, joka sijaitsee maanteitse noin 24 kilometriä pääkaupunki Banjulin hallinnollisen keskustan lounaispuolella Yundumissa, eli vajaa 15 kilometriä Serrekundan keskustasta etelään. Lentoasemarakennuksen on suunnitellut senegalilainen arkkitehti Pierre Goudiaby Atepa, ja The Observer -lehden toimittaja Rowen Mooren mukaan se lukeutuu maailman 10 kauneimman lentoasemarakennuksen joukkoon. Lentoasema avattiin vuonna 1977 ja palveli vuonna 2004 kaikkiaan 310&nbsp;719 matkustajaa. Kentän kiitotien pituus on 3&nbsp;600 metriä. 

## Lentoyhtiöt
* ADC Airlines
* Air Dabia
* Air Guinee
* Air Mauritanie
* Air Sénégal International
* Alfaraj Co. Ltd.
* Atlantic Airlines
* Bellview Airlines
* Condor Airlines 
* Gambia International Airlines
* Hardings Airlines
* Inter Tropics Airlines
* Intercontinental Airlines
* Mahfooz Aviation
* Midair
* North American Airlines 
* SN Brussels Airlines
* SUD Air Transport
* TACV
* West Coast Airlines

## Lähteet

## Aiheesta muualla

* Banjul International Airport (lentoaseman kotisivut)  (banjulairport.com)
* Banjulin kansainvälisen lentoaseman perustiedot , saapuvat lennot , lähtevät lennot   (flightstats.com)
Derek Clayton

**Derek Clayton** (s. 17. marraskuuta 1942) on australialainen entinen kestävyysjuoksija, joka menestyi erityisesti maratonilla.

Lancashiressa Englannissa syntynyt Clayton kasvoi Pohjois-Irlannissa. Kun hän osallistui vuonna 1967 Fukuokan maratonille, hänen ennätyksensä ennen kilpailua oli 2.18.28. Kilpailussa Clayton seurasi Uuden-Seelannin Mike Ryania, joka piti kovaa vauhtia. Viiden kilometrin väliaika oli 15.06, kymmenen kilometrin 29.57 ja viidentoista kilometrin 44.57. Kahdenkymmenen kilometrin kohdalla Clayton siirtyi kärkeen. Hänen väliaikansa 59.59 oli ensimmäinen kerta, kun maratonilla ensimmäiset 20 kilometriä juostiin alle tuntiin. Puolimaratonin väliaika oli 63.22, jolloin Japanin Sei-ichiro Sasaki alkoi saavuttaa Claytonia. He juoksivat yhdessä kolmenkymmenen kilometrin väliaikapaikalle ajassa 1.30.32. Sasaki sai pistoksen rintaansa 34 kilometrin kohdalla, jolloin Clayton siirtyi kilpailun kärkeen. Vaikka hänen vauhtinsa hyytyi lopussa, hän saapui neljänkymmenen kilometrin väliaikapisteeseen ajassa 2.02.16 ja maaliin ajassa 2.09.36,4, joka oli uusi maailmanennätys ja ensimmäinen kerta, kun haamuraja 2.10 rikottiin. Vanha maailmanennätys 2.12.00 parani lähes kaksi ja puoli minuuttia. Myös toiseksi tullut Sasaki alitti vanhan ennätyksen juosten 2.11.17.

Clayton oli seuraavana vuonna Mexico Cityn kesäolympialaisissa seitsemäs. Vuonna 1969 hän osallistui Antwerpenin maratonille ja juoksi soolojuoksuna uuden maailmanennätyksen 2.08.33,6. Hän oli Münchenin olympialaisissa 1972 kolmastoista.

Clayton harjoitteli keskimäärin 220–270 kilometriä viikossa ja pahimpina viikkoina juoksi jopa yli 320 kilometriä. Hänen itsepäinen harjoittelunsa aiheutti hänelle lukuisia vammoja. Juostuaan maratonin maailmanennätyksen hänen virtsansa oli viikon ajan mustaa.

## Lähteet
* Clayton time-to-run.comissa

## Aiheesta muualla
* Fukuokan maratonin historia iaaf.orgissa
M2M

**M2M** oli norjalainen kahden teinitytön popduo, jonka jäsenet olivat Marion Elise Ravn ja Marit Elisabeth Larsen. Yhtye julkaisi kaikkiaan kaksi albumia, *Shades of Purple* ja *The Big Room*. Heidän ensimmäinen singlensä oli "Don't Say You Love Me", joka löytyy ''Pokémon – Mewtwon vastaisku'' -elokuvan soundtrackilta.

*Shades of Purple* ilmestyi vuonna 2000. Albumilta julkaistiin neljä singleä: "Mirror Mirror", "The Day You Went Away", "Pretty Boy" ja "Everything You Do."

Yhtyeen toinen albumi, *The Big Room*, ilmestyi vuonna 2002. Singlet albumilta olivat "Everything" ja "What You Do About Me". Toisella albumilla esiintyjien äänet olivat muuttuneet, erityisesti Ravnin.

Myöhemmin M2M hajosi, ja Ravn ja Larsen ryhtyivät soolouralle.

## Diskografia
### Albumit
* *Synger Kjente Barnesanger* (1996)
* *Shades of Purple* (2000)
* *The Big Room* (2001)
* *The Day You Went Away: The Best of M2M * (2003)

### Singlet
* Don't Say You Love Me (1999)
* Mirror Mirror (2000)
* Everything You Do (2000)
* Everything (2002)
* What You Do About Me (2002)
Avoin langaton verkko

**Avoimet langattomat verkot** ovat tukiasemien lähialueilla radioteitse toimivia tiedonsiirtoverkkoja, jotka ovat avoimesti yleisön käytettävissä. Niitä toteuttavat Suomessa yleensä kunnat, kirjastot, oppilaitokset, ravintolat ja kahvilat tietoyhteiskunnan perusrakenteeksi. Avoimet verkot mahdollistavat omien laitteiden, kuten kannettavien tietokoneiden tai älypuhelimien, yhdistämisen Internetiin.

Avoimissa langattomissa verkoissa on alkuvaiheessa ollut kaupallisteknisiä ongelmia, mm. tietoturva sekä käytön kustannusten jakaminen ja kattaminen.

## Avoimia langattomia verkkoja
*Mastonet, PanOULU
*Wardriving
*Warchalking
*Langattomat verkot Suomessa

## Aiheesta muualla
* Hotspots.fi: Suomen ilmaiset WLAN/Wi-Fi yhteyspisteet
Matriisiorganisaatio

**Matriisiorganisaatio** on linjaorganisaation ja prosessiorganisaation välimuoto. Matriisi syntyy, kun linjaorganisaation sisään rakennetaan linjoja poikkileikkaavia prosesseja.

Matriisiorganisaatio perustuu ristikkäisohjaukseen, jossa yhtäällä ovat esimerkiksi markkinointi- ja tuotantoyksiköiden kaltaiset resurssitekijät sekä toisaalla tulosvastuuyksiköt. Tällaisen organisaation jäsen vastaa toiminnastaan kahdelle tai useammalle taholle.

Matriisiorganisaatiossa organisaation johtamiseen on kaksi perusvaihtoehtoa: johtamistyö voidaan rakentaa
# linjaorganisaation perusteella tai
# prosessien perusteella.
Eräs matriisiorganisaation haasteista on työnjako prosessien ja linjaorganisaation välillä. Prosessien ja linjaorganisaation rajapinnat ovat matriisiorganisaation toimivuuden koetinkiviä, koska niissä kiteytyvät valta- ja vastuukysymykset. Epäselvyydet voivat tulla esille vaikkapa päätöksentekoon ja budjetointiin liittyvissä kysymyksissä, kuten esimerkiksi kenen vastuulla viime kädessä ovat sellaiset palvelut, jotka eivät sijoitu perinteiseen kuntasektorin toimialajakoon.

Esimerkkejä matriisiorganisaatiosta:
*projektiorganisaation jäsen on saman aikaisesti myös linjajohtajan alaisuudesta.
*Suuryritysten eri maiden myyntiyritykset on usein organisoitu siten, että eri maissa on maajohtajat ja  linjaorganisaatio, mutta kukin myyjä tai osasto kuuluu eri liiketoiminta-alueeseen, jolla on oma johto.
*Useissa yrityksissä on prosessijohtajia, jotka valvovat ja kehittävät omaa prosessiaan (esimerkiksi tilaus-toimitusprosessi) poikki linjaorganisaation.

Riippuen siitä, onko pääasiallinen johtamisvastuu toiminnoilla vai linjaorganisaatiolla, erotetaan - heikko matriisi (linjalla päävastuu) - vahva matriisi (toiminnolla päävastuu).

2000-luvulla matriisiorganisaatiomalli on yleistynyt Suomen julkishallinnossa.

## Lähteet
For All the Cows

"For All the Cows" on yhdysvaltalaisen rockyhtye Foo Fightersin vuonna 1995 julkaistu single. Kappale julkaistiin Foo Fightersin albumilla Foo Fighters vuonna 1995.

## Kappaleet
#For All the Cows
#For All the Cows (live)
#Wattershed (live)

## Listasijoitukset
Konepistooli m/44

**Konepistooli m/44** (lempinimeltään "Peltiheikki" tai "Pelti-kp") on neuvostoliittolaisen massasulkutoimisen PPS-43-konepistoolin suomalainen 9×19 mm Parabellum -kaliiperinen kopio. 

Suomi sai jatkosodan kuluessa sotasaaliikseen PPS-42- ja PPS-43 -konepistooleita ja ase herätti välittömästi sodanjohdon mielenkiinnon. Tältä pohjalta aloitettiin aseen kehittely omaan käyttöön. Konepistooli m/44 on käytännössä 9 mm patruunalle modifioitu suora kopio esikuvastaan. Se oli huomattavasti Suomi-konepistoolia edullisempi, yksinkertaisempi ja nopeampi valmistaa. Aseen osat piippua, lukkoa ja puisia kahvalevyjä lukuun ottamatta ovat prässättyä peltiä. Aseen paino on 2,95 kg (Suomi-konepistoolin noin 5 kg). Aseeseen käyvät samat lippaat kuin Suomi-konepistooliin.

Suomen puolustusvoimat tilasi 20&nbsp;000 m/44-konepistoolia Tikkakoski Oy:ltä elokuussa 1944. Aseet maksoivat 749 markkaa kappaleelta. Sodan loputtua syyskuussa tilausmäärä supistettiin 10&nbsp;000 kappaleeseen; aseet valmistettiin vuoden 1945 aikana. Konepistooli oli Puolustusvoimien koulutuskäytössä 1970-luvulle saakka. Lisäksi Suomen rajavartiolaitos ja Suezin kriisin UNEF-operaatioon sekä Kyproksen kriisin UNFICYP-operaatio osallistuneet YK-joukot ovat käyttäneet m/44-konepistoolia. 

Tikkakoski Oy:n saksalainen pääosakas Willi Daugs vei aseen piirustukset mukanaan Espanjaan sodan loputtua. Espanjassa asetta valmistettiin Oviedon asetehtaalla DUX-53-nimellä. Myös Länsi-Saksassa Sauer & Sohn ja Anschütz valmistivat DUX-53 ja DUX-59 -konepistooleja Länsi-Saksan rajavartiostolle.

## Tekniset tiedot
*Toimintaperiaate: Massasulkuinen sarjatuliase (ei kertatulivaihtoehtoa)
*Kaliiperi: 9×19 mm Parabellum
*Pituus: 615/830 mm (perä taitettuna/auki)
*Piipun pituus: 250 mm
*Paino: 2,95 kg     
*Teoreettinen sarjatulinopeus: 650 l/min  
*Lippaat: 25, 36, 50 patruunan tankolippaat, 40 ja 70 patruunan rumpulipas 
*Erityispiirteet: Rungossa korvakkeet jotka estävät viritetyn lukon pääsyn eteen jos kansi avataan (patentti no 22872, Kekki)

## Lähteet
* 
* 
* Suomalainen asekeräily: Konepistooli m/44
* 
* 
* 

## Aiheesta muualla
*Suomalainen asekeräily: Konepistooli m/44
*Suomalainen YK-sotilas ja peltiheikki, UNEF I (Suezin kriisi) "Vaitteri ja peltiheikki. (M.Hongisto -56/57)"
*Suomalaisia YK-sotilaita ja peltiheikki, UNEF I (Suezin kriisi)
OhmyNews

**OhmyNews** on () eteläkorealainen internet verkkolehti. Oh Yeon Ho perusti OhmyNewsin helmikuussa 2000. Julkaisun toimintaperiaate on, että kuka tahansa julkaisun lukija voi raportoida uutisen julkaisun verkkosivuille; julkaisun motto kuuluukin: *Jokainen on reportteri*. Lukuisien ”freelancer”-toimittajiensa lisäksi OhmyNewsin uutisoinnista huolehtii noin 55–henkinen, vakituinen toimituskunta, joka tuottaa noin 20 prosenttia kaikesta julkaisun sisällöstä.

## Lähteet

### Viitteet

 
## Aiheesta muualla
*OhmyNews 
*OhmyNews International  
*
Kazanlăk

**Kazanlăk** () on kaupunki Stara Zagoran alueella Bulgariassa ja sijaitsee maantieteellisesti maan keskikohdassa. Joulukuussa 2011 kaupungissa oli 46 990 asukasta.

## Historia
Kazanlăk perustettiin 1400-luvulla lähelle sotilaallisesti merkittävää Sjipkansolaa. Se sijaitsee Rosenlaaksossa, joka oli merkittävä sotanäyttämö Turkin sodassa.

## Kazanlăkin traakialainen hauta
Lähellä Kazanlăkin kaupunkia sijaitsee holvattu tiilistä rakennettu traakialainen hauta, joka on osa laajempaa nekropolia. Hauta liitettiin Unescon maailmanperintöluetteloon vuonna 1979.

Hauta käsittää kapean käytävän ja pyöreän kammion, jotka molemmat ovat koristettu seinämaalauksilla, jotka esittävät traakialaista paria rituaalisessa hääjuhlassa. Monumentti on 300-luvulta eaa. Maalaukset edustavat Bulgarian parhaiten säilyneitä esimerkkejä hellenistisen ajan taiteesta.

Hauta sijaitsee lähellä traakialaisten muinaista pääkaupunkia Seuthopolista.

### Kuvia haudasta

Tiedosto:Kazanlak-tomb 1.jpg|Kazanlăkin hauta ulkoa
Tiedosto:Kazanlak-tomb-entrance.jpg|Sisäänkäynti
Tiedosto:Kazanlak-tomb 2.jpg|Hauta sisältä
Tiedosto:Reproduction of Thracian tomb 2.jpg|mahdollisesti traakialainen kuningas
Tiedosto:Thracian Tomb of Kazanlak.jpg|Yksityiskohta haudan seinämaalauksista


## Kuuluisia henkilöitä
Kazanlăkistä oli kotoisin kuuluisa kiekonheittäjä Tsvetanka Hristova.

## Katso myös
*Sveštarin traakialainen hauta

## Lähteet

## Aiheesta muualla

*JourneyBulgaria – Kazanlăkin historia  
*Bulgarian Travel Guide – Kazanlăkin traakialainen hauta 
*Kazanlăkin traakialainen hauta UNESCOn sivuilla
June Gable

**June Gable** (s. 5. kesäkuuta 1945 New York) on yhdysvaltalainen näyttelijä, joka on näytellyt niin teatterissa, televisiossa kuin elokuvissakin.

Hän on opiskellut näyttelemistä Carnegie Mellon -yliopistossa Pittsburghissa, Pennsylvaniassa. Hän aloitti uransa 1960-luvun lopulla teatterinäyttelijänä Broadwaylla. Hän oli ehdokkaana vuoden 1974 Tony-palkinnon saajaksi näytelmästä *[[Candide]]* (1974–1976) kategoriassa paras naissivuosa musikaalissa, mutta ei voittanut.

Gable tunnetaan parhaiten roolistaan Estelle Leonardina komediasarjassa *[[Frendit]]* (1994–2004). Hän esiintyi myös sairaanhoitajana samassa sarjassa ensimmäisen tuotantokauden jaksossa ”Syntymä”. Gable näytteli 11 *Frendien* jaksossa. Hän on tehnyt vierailuja myös sarjoihin *[[Hulluna sinuun]]* vuonna 1994, *[[Miami Vice]]* vuonna 1990 ja *[[Dream On (televisiosarja)|Dream On]]* vuosina 1990–1996.

## Lähteet

## Aiheesta muualla
* 
*
Oš

**Oš** on kaupunki Ferganan laaksossa, eteläisessä Kirgisiassa. Se on 1,26 miljoonan asukkaan Ošin alueen hallinnollinen keskus, vaikkei olekaan osa tätä aluetta.

Ošin väkiluku on noin 281&nbsp;900 (2017), ja se on Kirgisian toiseksi suurin kaupunki. Kaupungin etnisistä ryhmistä merkittävimmät ovat kirgiisit, uzbekit ja tadžikit. Kaupunki on ollut olemassa vähintään 3&nbsp;000 vuotta .

Ošissa on lentoasema ja vuonna 1992 avattu valtionyliopisto.

## Levottomuudet
Ošissa on neuvostovallan päättymisen jälkeen kärsitty jännitteistä etnisten ryhmien, lähinnä kirgiisien ja uzbekkien välillä. Kiistoja ovat aiheuttaneet erimielisyydet maanjaosta ja asunnoista. Vuonna 1990 yhteenotot aiheuttivat satoja kuolonuhreja.

Kurmanbek Bakijevin syrjäyttäminen vallasta huhtikuussa 2010 aloitti uuden etnisen kuohunnan aallon. 10. kesäkuuta 2010 alueella alkoivat uudet väkivaltaisuudet. Kaupunkiin julistettiin hätätila ja ulkonaliikkumiskielto, kun väkivaltaisuudet Ošissa ja Žalal-Abadissa olivat jälleen kiihtyneet vaatien yli 90 uhria. Tuhopoltot ja tulitus ajoivat tuhansia asukkaita pakoon kohti Uzbekistanin rajaa, mutta naapurimaihin johtavat ylityspaikat suljettiin. Suurimmat vahingot ovat kohdanneet uzbekkien omaisuutta. Venäjällä ja Yhdysvalloilla on maassa tukikohtia.

Kirgisialaisten lähteiden mukaan jopa 70 % kaupungista poltettiin levottomuuksissa.

## Lähteet
Air Moldova

**Air Moldova**  oli moldovalainen lentoyhtiö, jonka kotikenttä oli Chișinăun kansainvälinen lentoasema. Se toimi Moldovan kansallisena lentoyhtiönä.

Air Moldova perustettiin vuonna 1993 paikallisen Aeroflotin laivueen tilalle. Yhtiö oli kokonaan valtion omistama.

Air Moldova lopetti kaiken lentotoimintansa keväällä 2023 taloudellisten ongelmien vuoksi. Yhtiön lentotoimintalupa jäädytettiin syksyllä 2023 ja peruttiin kokonaan vuonna 2024. Lakkautushetkellä yhtiön laivastoon kuului kolme Airbus A320 -sarjan lentokonetta.

## Kohteet vuonna 2011

* Ateena
* Bukarest
* Frankfurt
* Istanbul
* Kiova
* Larnaka
* Lissabon
* Lontoo
* Madrid
* Milano
* Moskova
* München
* Pariisi
* Pietari
* Praha
* Rooma
* Varna
* Verona
* Wien

## Lähteet

## Aiheesta muualla
* Viralliset sivut
Red Dead Revolver

**Red Dead Revolver** on Rockstar San Diegon kehittämä ja Rockstar Gamesin julkaisema villiin länteen sijoittuva kolmannen persoonan toimintaseikkailupeli. Peli julkaistiin Pohjois-Amerikassa toukokuussa ja Euroopassa heinäkuussa 2004 PlayStation 2:lle ja Xboxille. 

Vuonna 2010 pelille julkaistiin "henkinen seuraaja" *[[Red Dead Redemption]]*.

## Juoni
Tarina alkaa 1880-luvulla. Köyhän perheen isä tulee kullankaivureissusta ja ilmoittaa löytävänsä kaverinsa kanssa kultasuonen. Perheen ongelmat ovat ohitse. Iloisen jälleennäkemisen keskeyttää rosvojoukkion saapuminen. Isä ja poika taistelevat urheasti, mutta vain poika selviytyy. Rosvot aikovat tappaa pojan, mutta poika nappaa isänsä revolverin ja ampuu rosvojen johtajalta käden irti. Revolverin kahvassa on rautainen skorpionimerkki, ja tulessa ollut ase tatuoi skorpionin pojan käteen. Hässäkän aikana poika pääsee piiloon korkeaan heinikkoon. Vuosien kuluessa pojasta kasvaa karski palkkionmetsästäjä, joka haluaa kostaa perheensä puolesta. Sen tehdäkseen hän joutuu tappamaan paljon villin lännen halutuimpia rosvoja.

## Vastaanotto
Peli on saanut IGN:n arvostelussa arvosanaksi 7.5/10.

## Äänirooleissa

## Lähteet

## Aiheesta muualla
* 
*